用粵文嚟寫：英文：Wikipedia is some good stuff
**粵文**（Jyut6man4-2）（英文：**Written Cantonese**，粵語白話文 ，舊稱**廣白**（Gwong2baak6））係指粵語嘅書面語，即係用粵語嘅文法、詞彙同粵字寫出嚟嘅文字，有別於（例如）用官話文法同詞彙寫嘅中文書面語。

粵語寫嘢早喺明末清初嗰陣已經有，1920年代到1930年代初亦風行一時，由二戰時期嘅限於傳統左派嘅方言文化運動，同埋普及得多嘅三及第行文方式，去到1980年代到而家響香港流行嘅「口語中文」，粵文有至少幾百年歷史。

粵文用字
----

內文：粵字同Wikipedia:粵語本字
粵語雖然有好長嘅歷史，但係自古以嚟，讀書啲人寫嘢嘅時候多數會用文言文。用喺粵語中嘅詞語，好少會寫低，又或者變咗音調。久而久之，啲人已經唔記得廣東話之中嘅詞語原字係點樣寫，有人以為廣東話根本就係有音無字嘅。 

因此，為咗呢「有音無字」嘅字（或者，應該係唔知點樣寫嘅字），就會寫成同音字（應該係同音同調嘅字），好似「聽日」嘅 ting¹ 字，原本呢個字唔知係點樣寫，就用「聽」字嚟代替。另一個方法係用口字部首加同音嘅聲旁，例如「咁（gam3）」、「嘅（ge3）」、「嚿（gau6）」、「嚟（lai4）」等等。有陣時仲會造字，例子有「𨋢（lip1）」字，呢個音譯自英文「lift」，解中文升降機。用「車」字部首，加個「立」字造出「𨋢」字。

喺1980年代，香港嘅電視節目《每日一字》有幾集都提到粵語有好多講法都好古雅。節目主持林佐瀚重去咗圖書館翻查呢啲字嘅正音、正寫，喺節目度介紹畀大家。有唔少嗰陣時俾人遺忘咗嘅古字，例如「攰」呢一個字就係咁樣翻生（喺《廣州話字典》入面，呢個字寫做「癐」）。由嗰陣時開始，香港嘅語文工作者就開始咗新一輪嘅「粵語正音運動」，重喺好多份報紙入面要求傳媒要「讀正音」。

比起其他嘅語言，由一開始到而家，粵語都係用漢字嚟寫嘅。

香港粵語
----

因為歷史嘅關係，香港一段時間俾英國統治，華人之間仍然用中文，大部份人用廣東話，廣東話一路影響寫嘅中文。到咗1970年代。

史
-

### 起源

冇人知幾時同邊個最先用粵語嚟寫嘢。Victor Mair 認為佛教係最早用通俗口語（vernacular）嚟寫嘢，因為佛教冇睇低通俗口語，覺得一樣可以攞嚟表達真理同佛陀嘅教化，佛教亦有口述嘅傳統，呢啲講學都直接寫低，可以保留神緒，大眾亦都容易明白。

### 明清時期

最早有粵語出版嘅書係木魚歌啲書（木魚書），木魚書可以追溯到明末清初，當時木魚書係用木板印出嚟，亦係粵語第一次有規模噉印。不過，木魚書裏便嘅「粵文」同今日寫嘅好唔同，喺啲文言之中間唔中夾埋幾個粵語用詞，其他好大部份嘅字都係文縐縐。木魚書嘅內容主要係同佛教有關嘅故仔，以導人向善為主。喺呢啲作品裏便比較出名嘅有《花箋記》：

> ……步轉西邊紅杏苑，只見嬌嬌紅杏鬥春芳。芳草萋萋迷去路，薔薇隱隱出高牆。好花總亦無心賞，輕輕移步轉蕓窗。**點**想東風送得棋聲到，細想誰人**嗊**在行。夜深尚有棋中興，悄聲移步入東方。遠望牡丹亭一座，花邊斜影見燈光。似有幾人花下立，笑語頻頻到耳旁。聲嬌必定風流女，隨風蘭麝過來香。行前仔細偷觀看，花間原有女娘行。湊著浮雲遮朗月，丫環錯認**系**姚郎。**無**去亭前報小姐，因此梁生得到石欄桿。**睇**見嬌姿人兩個，圍棋笑著對銀缸。南邊一個方披髮，入眼誰知斷客腸。料知不是凡塵女，好似天仙留意等劉郎。色膽就從今晚大，整衣前去見嬌娘。無想驚動玉人丟一下俏眼，**做乜**花林蕩出個少年郎？丟落圍棋齊舉步，梁生著意細觀看。只見杏眼時時**關住**我，芙蓉面色柳眉長。一點紅唇真俏麗，生成模樣斷人腸。春風陣陣羅裳卷，**的息**金蓮二寸長。**佢**總回頭開一下笑臉，我**估呢**條殘命死花旁！一對丫環跟主去，梁生如醉倚欄桿。姊妹二人攜玉手，沉吟無語轉香房。
> ——明《花箋記（卷一）·四·棋邊相會》揀
> 
> 

### 民國初年

### 方言文學運動

方言文學運動係中國共產黨1940年代利用方言做政治宣傳嘅一場運動。響唐人地方推行。

### 三及第

內文：三及第
### 「口語中文」

應用面
---

最多用粵文寫嘢嘅地方就係香港嘅傳媒（例如報章）。[未記出處或冇根據]

粵文亦會用喺電影字幕、劇本、漫畫等媒介。

喺網上討論區、社交媒體興起之後，以粵文寫作越趨普及，唔少人透過呢啲渠道發表粵文創作，例如議論文章、故事連載、漫畫、影片（如 youtube 字幕）、梗圖／迷因（meme）等等，當中有唔少人出實體書打入出版市場。

電話短訊同即時通訊軟體亦係粵文書寫嘅重要部份。

傳媒角色
----

**粵語白話文**（似乎係講緊「三及第」）嘅書面語[未記出處或冇根據]，同粵語口語嘅文法、詞彙、句式吻合，一般認為佢嘅出現唔遲過標準官話中以官話口語為代表嘅白話文。1949年前，粵語地區，包括廣東、廣西同埋海外華人嘅社區民間，粵語白話文已經非常盛行，直至1950–60年代先至由政府規定嘅官話白話文取代。而家，香港、澳門同埋廣東、廣西各地民間仍然有唔少人用緊。港產電影嘅字幕亦多數係粵語白話文。讀起上嚟特別得意同貼近一般市民嘅生活。

已故香港作家黃霑有好多作品都係用粵語白話文寫作而成，譬如話散文集《不文集》、小說《香港仔手記》、歌詞《問我》等。許冠傑嘅歌曲中有相當部分用粵語白話文填詞。已故香港作家/填詞家林振強曾將徐志摩用官話白話文寫嘅詩歌翻譯成粵語白話文。

規範
--

由於欠缺政府嘅採納同支持，又缺乏專門嘅規範機構，好多人寫粵語白話文嘅時候成日出現錯別字，有時重會用同音字或者英文字母代替，令到書寫混亂。但係，約定俗成嘅「標準」都重係有嘅。喺第二次世界大戰前後，因為嗰時嘅粵劇係少數將粵語寫出嚟嘅文字紀錄，呢啲粵劇劇本或者戲院嘅電影介紹就成為咗唔官方嘅標準，得到大眾嘅認同。

喺1980年代，香港嘅電視節目《每日一字》有幾集都提到，其實粵語有好多字都好古雅。節目主持林佐瀚重去咗圖書館翻查呢啲字嘅正音、正寫，喺節目度介紹畀大家添。有唔少嗰陣時俾人遺忘咗嘅古字，例如「攰（gui6）」呢一個字就係噉樣翻生（喺《廣州話字典》入面，呢個字寫做「癐」，意思係**疲**）。由嗰陣時開始，香港嘅語文工作者就開始咗新一輪嘅「正字正音運動」，重喺好多份報章入面要求傳媒要「寫正字、講正音」。

爭拗位
---

雖然清末民初有四大白話，即韻白、京白、蘇白、廣白嘅稱呼，但可能係受民國初年白話文運動啲「白話文」作品嘅影響[未記出處或冇根據]，一直有一啲意見認為，粵語就算有「廣白」都只係口語，有音無字，係唔能夠做書面語，而只有官話白話文（中文：官話白話文）係唯一嘅中文書面語。而好多香港人認為，筆寫粵語即係直接寫低口講嘅粵語。所以，呢篇文講嘅用粵語嘅文法、詞彙同埋粵字嚟行文嘅書面語嘅定義，對於佢哋未必成立。

喺香港社會上成日講「兩文三語」，當中兩文包括英文同統稱嘅「中文」，而三語則係英文、粵語同普通話。粵文冇得到特別噉分開列爲一種文字書寫方式，只係畀人當做係讀音唔同嘅方言。

而家廣東話嘅書寫仲係有好多嘅問題，譬如有音無字，一詞多寫，外來語素已經音系上粵化咗甚至衍生埋詞彙，但係都係寫唔到。呢類由漢字本身嘅文字系統缺陷同限制所衍生出嚟嘅問題，有人認為只可以透過採用漢字以外嘅文字系統先至可以寫出嚟。其中最為突出嘅方案包括粵文拉丁化，同粵切字方案。但亦有意見認為，粵文一旦動搖咗佢漢字專用嘅基礎，就會造成文化割裂。

現代發展
----

由香港本土主義嘅崛起，令到粵語文學嘅發展開始得到香港人重視，由以往只係追求識講，轉變到有人提出要用粵文書寫，例子有《迴響》粵語文學期刊，喺2020年開始推出，7月初出第一期。又譬如粵語第一本嘅蘇格拉底對話體哲學作品《麥花臣金將軍與白龍的對談》咁，打破咗廣東話缺乏哲學文學嘅局面。

睇埋
--

* 粵語
* 粵字
* 粵語正音運動
* 粵語文法
* 《最緊要正字》
* 白話文
* 標準官話

資料來源
----

1. ↑  中國大陸用「粵語」加埋「白話文」整呢個名出嚟，咁叫喺中國大陸嘅人都會明。
2. ↑  Jerry Norman. *Chinese*. Cambridge University Press. 1988.
3. ↑  Mair, Victor (1994) "Buddhism and the rise of the written vernacular in East Asia: The making of national language," Journal of Asian Studies 53(3) 707-51.
4. ↑  Snow, Don, Cantonese as Written Language, p79
5. ↑  〈《花箋記 （卷一）》〉. 《中國哲學書電子化計劃》.`{{cite web}}`: CS1 maint: url-status (link)
6. ↑  needed
7. ↑  Re: 國語 | Taiwanese | gaaan.com[*失咗效嘅鏈*]
8. ↑  another reference from Cantonese as Written Language
9. ↑  比文 (2020-03-29). 〈麥花臣金將軍與白龍的對話：第一回〉. *Medium* (英文). 喺2022-12-11搵到.

| * 睇
* 傾
* 改
中文 |
| --- |
| 

| 中文分支（*斜體*表示有爭議） |
| --- |
| 

|  |  |
| --- | --- |
| 粵語 | 廣府話 · 南番順（南海話 · 番禺話 · 順德話） · 莞寶粵語（圍頭話） · 石岐話 · 四邑話（台山話 · 會城話 · 開平話） · 化州話 · 勾漏粵語（肇慶話 · 貴港話） · 邕潯粵語（南寧白話） · 欽廉粵語 |
| 客語 | 客家話 |
| 贛語 | 贛語方言 |
| 閩語支 | 

|  |  |
| --- | --- |
| 閩南話 | 潮州話 · 臺灣話 |
| 閩東話 | 閩東話方言 |
| 興化話 | 莆田話 |
| 瓊雷語 | 海南話 |
| 閩北話 | 閩北話方言 |
| 閩中話 | 閩中話方言 |
| 邵將話 | 邵將話方言 |

 |
| 吳語 | 蘇州話 · 上海話 · 溫州話 |
| 湘語 | 湘語方言 |
| 官話 | 

|  |  |
| --- | --- |
| 通用語 | 標準官話/國語 (大中華地區)‎（中國大陸：普通話 · 臺灣：國語 · 星加坡：星式中文 · 馬來西亞：馬式中文） |
| 官話方言 | 北方官話 · *東北官話* · *膠遼官話* · 冀魯官話 · 中原官話（東干） · 蘭銀官話 · *江淮官話* · 西南官話 · 岷江話 · 桂柳官話 |

 |
| 其他分支 | 東江本地話 · 湘語 · *晉語* · *徽州話* · 瓦鄉話 · 湘南土話 · 粵北土話 · *平話* · 邁話 · 軍家話（海南軍話） · 富馬話 |

 |

 |
| 

| 書寫系統 |
| --- |
| 

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 書寫類型 | 

|  |  |  |  |  |  |
| --- | --- | --- | --- | --- | --- |
| 語速文字 | 

|  |  |
| --- | --- |
| 字形 | 
漢字（傳統字 · 簡化字 · 方言字）
 |
| 文體 | 
文言文 ·  白話文（韻白 ·  京白 · 蘇白 · 廣白） ·  文白相夾（三及第）
 |

 |
| 表音文字 | 

|  |  |
| --- | --- |
| 字母 | 
拉丁字母 · 基里爾字母 · 阿剌伯字母
 |
| 文體 | 
白話字 · 東干文 · 小兒經
 |

 |
| 半音節文字 | 
三推成字法 · 中國切音新字 · 臺灣語假名 · 河洛字角 · 臺語諺文
 |
| 其它 | 
女書 · 漢羅台文
 |

 |

 |

 |
| 

| 語言研究 |
| --- |
| 

|  |  |
| --- | --- |
| 漢語音韻學 | 
原始漢藏語 · 原始漢語 · 古代漢語（上古音系 ·  中古音系 ·  近古音系）
 |
| 古語構擬 | 
先秦 ·  漢代 ·  晉代 ·  隋唐 ·  五代 ·  宋代 ·  元代 ·  明初 ·  明清 ·  現代
 |
| 語言研究 | 
文字 ·  詞彙 ·  語法 ·  訓詁 ·  方言
 |

 |

 |
| 

| 管理機構 |
| --- |
| 
* 中華人民共和國教育部國家語言文字工作委員會
* 香港語文教育及研究常務委員會
* 澳門教育暨青年局語言推廣中心
* 中華民國教育部終身教育司第四科
* 星加坡推廣華語理事會
* 馬來西亞華語規範理事會

 |

 |
| 中國方言 |